**národná rada slovenskej republiky**

**IV. volebné obdobie**

(Návrh)

**ZÁKON**

**z ...........2006,**

**ktorým sa mení a dopĺňa zákon č. 152/1995 Z. z. o potravinách**

**v znení neskorších predpisov**

Národná rada Slovenskej republiky sa uzniesla na tomto zákone :

Čl. I

Zákon č. 152/1995 Z. z. o potravinách v znení neskorších predpisov sa mení a dopĺňa takto :

1.V § 19 ods. 8 písmeno c) znie :

,,c) podávajú obvodnému úradu11) podnety na zrušenie živnostenského oprávnenia alebo pozastavenie prevádzkovania živnosti, ak sa zistili nedostatky podľa písmena a) viac ako tri krát v priebehu jedného kalendárneho roka,“

2. V § 20 ods. 1 písm. e) znie:

„e) na základe zistení pri výkone kontroly ukladať opatrenia podľa § 19 ods. 1 písm. a) až e) a opatrenia podľa osobitného predpisu12a) na mieste. Na ukladanie týchto opatrení sa nevzťahuje všeobecný predpis o správnom konaní.“.

Poznámka pod čiarou k odkazu 12a znie:

„12a) Čl. 54 ods. 2 písm. b) až d) a h) nariadenia Európskeho parlamentu a Rady č. 882/2004 (Úv EÚ L 165, 30.04.2004).“.

3. V § 28 odsek 1 prvá veta znie :

„(1) Prevádzkovateľovi uloží orgán potravinového dozoru pokutu do 1 000 000 Sk, ak v rozpore s týmto zákonom, potravinovým kódexom alebo  právnymi aktmi Európskych spoločenstiev a Európskej únie“

4. V § 28 odsek 2 prvá veta znie :

,,(2) Prevádzkovateľovi uloží orgán potravinového dozoru pokutu do 30 000 000 Sk, ak v rozpore s týmto zákonom, potravinovým kódexom alebo  právnymi aktmi Európskych spoločenstiev a Európskej únie“

5. § 28 odsek 3 znie :

,,(3) Prevádzkovateľovi uloží orgán potravinového dozoru pokutu do 50 000 000 Sk, ak v rozpore s týmto zákonom, potravinovým kódexom alebo  právnymi aktmi Európskych spoločenstiev a Európskej únie

1. vyrába, uvádza do obehu potraviny, ktoré nie sú bezpečné, sú zdraviu škodlivé a nevhodné na ľudský konzum, skazené, vzbudzujúce odpor alebo inak poškodené, znečistené alebo chemicky alebo mikrobiologicky porušené,
2. používa zložky potravín, ktoré nie sú bezpečné a vhodné na ľudský konzum,
3. nezabezpečuje výrobu potravín a ich uvádzanie do obehu hygienickým spôsobom,
4. používa technológie, ktoré nezodpovedajú zdravotným a hygienickým požiadavkám,
5. vyrába a uvádza do obehu potraviny po uplynutí dátumu spotreby a dátumu minimálnej trvanlivosti,
6. opakovane porušuje hygienické predpisy.“.

Čl. II.

Tento zákon nadobúda účinnosť 1. decembra 2006.